rejauldu/bengali-wikipedia huggingface dataset:
ভিমেশ্বর দ্বাদশ জ্যোতিলিঙ্গ শিব ধাম (ইংরাজী: Bhimeswar Dwadas Jyotirlinga Dham) হচ্ছে গুয়াহাটি-এর পামহীর কাছের ডাকিনী পাহাড় বা ডাইনি পাহাড়ে (ডাইনী বাম) অবস্থিত একটি জ্যোতিলিঙ্গ ধাম। এই ধাম দীপর বিল-এর সামনের পার্বত্য অঞ্চলে অবস্থিত। পৌরাণিক আখ্যান মতে এখানে ভগবান মহাদেব ভিমাসুর নামের দৈত্যকে নিধন করতে অবতার ধারণ করেছিলেন।  ডাকিনী পাহাড়ের অবস্থান একটি বিতর্কের বিষয়। শিব পুরাণ এবং কৌটি রুদ্র সংহিতা মতে ভিমাশঙ্কর (বা ভিমেশ্বর) ডাকিনী পাহাড়ে অবস্থিত। সেজন্য ভক্তরা পামহীর এই ধামকে দ্বাদশ জ্যোতিলিঙ্গ রূপে বিশ্বাস করেন। অনেকলোক পুণা শহরের কাছের ভিমাশঙ্কর ধামকেও দ্বাদশ জ্যোতিলিঙ্গ রূপে আরাধনা করেন।  এই ধামে কোনো মন্দির দেখতে পাওয়া যায় না। বরঞ্চ এখানে একটি শিবলিঙ্গ এবং সেই শিবলিঙ্গের সামনে দিয়ে বয়ে থাকা একটি পার্বত্য ঝোরা দেখতে পাওয়া যায়। এই শিবলিঙ্গকে এখানে আরাধনা করা হয়। এই স্থানের প্রাকৃতিক সৌন্দর্য্য অতি মোহনীয়।  thumb|জ্যোতিলিঙ্গর সাথে বয়ে থাকা পার্বত্য নিজরা  পৌরাণিক আখ্যান শিব পুরাণে উল্লেখ থাকা মতে, লঙ্কেশ্বর রাবণ-এর ভাই কুম্ভকর্ণ পাতাল-এর রাজার পুত্রী কার্কতীকে বিয়ে করতে চান। রাবণ পাতাল যান এবং কুম্ভকর্ণকে রামের বিরুদ্ধে যুদ্ধে আমন্ত্রণ জানান। কিন্তু কুম্ভকর্ণ যতক্ষণ রাবণ তাঁকে কার্কতীর সাথে বিবাহে সম্মতি প্রদান না করেন, ততক্ষণ যুদ্ধে যেতে অসম্মত থাকেন। পরে নারদ মুনির উপদেশে রাবণ এই বিবাহে সম্মতি প্রদান করেন। বিয়ের পরে কার্কতীকে ছেড়ে কুম্ভকর্ণ যুদ্ধে রাওনা হয়। যুদ্ধে কুম্ভকর্ণর মৃত্যুর পরে কার্কতী কুম্ভকর্ণের পুত্রকে জন্ম দেন এবং এই পুত্রই ভিমাসুর নামে পরিচয় লাভ করে। পরে ভিমাসুর ভগবান ব্রহ্মার তপস্যা করে এবং তাঁর থেকে বর লাভ করে। বর লাভ করে ভিমাসুর ভগবান বিষ্ণুকে প্রত্যাহ্বান জানায় এবং যুদ্ধে আমন্ত্রণ করে। বিষ্ণু এই প্রত্যাহ্বানের প্রতি সম্মতি জানান এবং ভিমাসুরের সাথে যুদ্ধ করেন। ব্রহ্মার বরের মূল্য রাখতে এই যুদ্ধে বিষ্ণু পরাজয বরণ করেন। এরে পরে ভিমাসুর অহংকারী হয়ে পড়ে এবং বিভিন্ন রাজাকে বশ এবং বন্দী করা আরম্ভ করে। ভিমাসুর কামরূপ-এর রাজা প্রিয়ধর্মনকে (কামরূপেশ্বর) পরাজিত করে তাঁকে এবং তাঁর পত্নী দক্ষিণাদেবীকে কারারুদ্ধ করে রাখে।   প্রিয়ধর্মন এবং তাঁর পত্নী শিবভক্ত ছিল এবং তাঁরা কারাগারেও শিবের আরাধনা করেছিল। ভিমাসুর তাঁদের আরাধনায় ব্যাঘাত ঘটাতে সৈনিক পাঠায়; কিন্তু শিবের ক্রোধে সকলে ভস্ম হয়েছিল। তখন ভিমাসুর প্রিয়ধর্মনকে নিধন করতে চায়। ভিমাসুর আরাধনায় মগ্ন প্রিয়ধর্মনকে আক্রমণ করে, কিন্তু তাঁর তরোয়াল গিয়ে প্রিয়ধর্মনের আরাধনা করা শিবলিঙ্গে আঘাত হানে। সাথে সাথে ভগবান শিবের ভিমাশঙ্কর রূপের আবির্ভাব ঘটে এবং তিনি ভিমাসুরকে বধ করেন। শিবের শরীরের ঘাম থেকে একটি নদীর সৃষ্টি হয় এবং ভক্তরা বর্তমানে এই ধামে বয়ে যাওয়া ঝোরাটিকে সেই নদী বলে বিশ্বাস করেন। এই ঘটনার পরে, যে স্থানে রাজা কামরূপেশ্বর শিবের আরাধনা করেছিলেন, সেই স্থান ভিমেশ্বর নামে পরিচিত হল। দেবতা এবং ভক্তদের অনুরোধে ভগবান শিব এই স্থানে ভিমাশঙ্কর নামে বিরাজ করতে সম্মত হন। তখন থেকে এই ধাম জ্যোতিলিঙ্গরূপে পূজিত হয়ে আসছে।   যাতায়ত এই ধাম গুয়াহাটি শহরের কেন্দ্র থেকে ১৩ কিমি দূরে অবস্থিত। ভিমেশ্বর ধামে যেতে গুয়াহাটির ৩৭ নং জাতীয় সড়ক থেকে পামহীর পিছনে যেতে হয়। গুয়াহাটি রাজ্য তথা দেশের অন্য অঞ্চলের সাথে পথ, রেল এবং বিমান যাতায়ত সুসংলগ্ন।  তথ্যসূত্র  বিষয়শ্রেণী:গুয়াহাটি বিষয়শ্রেণী:হিন্দু মন্দির বিষয়শ্রেণী:গুয়াহাটির হিন্দু মন্দির বিষয়শ্রেণী:গুয়াহাটির দর্শনীয় স্থান
লুকাস লোপেস বেরালদো (; জন্ম: ২৪ নভেম্বর ২০০৩; লুকাস বেরালদো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২২ সালে, বেরালদো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২৪ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন লুকাস লোপেস বেরালদো ২০০৩ সালের ২৪শে নভেম্বর তারিখে ব্রাজিলের পিরাসিকাবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বেরালদো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২২ সালে তিনি ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  ২০২৪ সালের ২৩শে মার্চ তারিখে, ২০ বছর, ৩ মাস ও ২৮ দিন বয়সে, বাম পায়ে ফুটবল খেলায় পারদর্শী বেরালদো ইংল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।https://onefootball.com/en/news/lucas-beraldos-brazil-beat-england-39252950 তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2024-maerz-england-brasilien/ ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4317996 ম্যাচটি ব্রাজিল ১–০ গোলের ব্যবধানে জয়লাভ করেছিল।https://www.national-football-teams.com/matches/report/38672/England_Brazil.html ব্রাজিলের হয়ে অভিষেকের বছরে বেরালদো সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার
থাম্ব|এটি ইরাক যুদ্ধ সম্পর্কে একটি ইতিহাস লিখনধারা ইতিহাস-সঙ্কলনবিদ্যা () বলতে ইতিহাস সঙ্কলন ও রচনা করার পদ্ধতি এবং ঐতিহাসিক রচনা সঙ্কলনের তত্ত্ব ও ইতিহাসকে বুঝায়। ইতিহাস রচনা করার জন্য মোটামুটি নির্দিষ্ট ধাঁচের নীতি রয়েছে, যেমন অতীতকালের বিভিন্ন তথ্য উৎস এবং সূত্রের সমালোচনামূলক পর্যালোচনা, সে সমস্ত তথ্যসূত্রের নির্ভুলতা বিচার করে সঠিকটিকে বেছে নেয়া এবং সেই তথ্যগুলিকে বর্ণনা আকারে উপস্থাপন করা। ইতিহাস যে মানব সভ্যতা এবং কর্মকাণ্ডকে সবচেয়ে ভালোভাবে উপস্থাপন করতে পারে সে ধারণা এই অষ্টাদশ শতাব্দীর আগেও মানুষের ছিল না। তাই এর আগে কখনই ইতিহাস-সঙ্কলনবিদ্যাকে স্বাভাবিক শিক্ষার অবিচ্ছেদ্য অংশ করে নেয়া হয়নি। অর্থাৎ মানুষের কর্মকাণ্ড রচনা করে যাওয়ার প্রচলন বেশ আগে থেকে শুরু হলেও একে একটি বিদ্যা বা বিজ্ঞান হিসেবে ভাবা শুরু হয়েছে বেশিদিন হয়নি। অষ্টাদশ শতাব্দীর আগেও মানুষের অতীতের স্মৃতি রক্ষার প্রধান মাধ্যম ছিল ধর্ম, দর্শন, কল্পসাহিত্য এবং এমনকি কবিতা। তাই ইতিহাস সঙ্কলনবিদ্যার জন্ম খুব বেশিদিনের নয়। তবে ইতিহাস সঙ্কলনবিদ্যা শাস্ত্রে মানব সৃষ্টির ঊষালগ্ন থেকে প্রতিটি মুহূর্তকেই পর্যালোচনা করা হয়।   ইতিহাস সঙ্কলনের ইতিহাস    তথ্যসূত্র    বহিঃসংযোগ   Series of accessible, interactive online lectures  Summary of key historiographical schools  International Commission for the History and Theory of Historiography  বিষয়শ্রেণী:ইতিহাস সঙ্কলন বিষয়শ্রেণী:ইতিহাসের দর্শন
২০২০ ফিফা ক্লাব বিশ্বকাপ ফিফা ক্লাব বিশ্বকাপের ১৭তম আসর হবে, ছয়টি মহাদেশীয় কনফেডারেশনের বিজয়ীদের পাশাপাশি স্বাগতিক দেশের লীগ চ্যাম্পিয়নের মধ্যে ফিফা আয়োজিত আন্তর্জাতিক ক্লাব ফুটবল টুর্নামেন্ট হবে। এই টুর্নামেন্টটি ২০২০ সালের ডিসেম্বরে কাতারে আয়োজিত হবে।  আয়োজক নির্ধারণ  সম্প্রসারিত ক্লাব বিশ্বকাপের প্রস্তাবের জন্য, ফিফা এই আসরের আয়োজকের ঘোষণা বিলম্বিত করে। ২৮শে মে ২০১৮ তারিখে, ফিফা ঘোষণা করেছে যে, ২০১৯ এবং ২০২০ টুর্নামেন্টের আয়োজককে ২০১৯ সালের ৩রা জুন তারিখে ফ্রান্সের প্যারিসে ফিফা কাউন্সিলের সভায় নিয়োগ দেওয়া হবে।  কাতারকে ২০২২ ফিফা বিশ্বকাপের আয়োজনের পূর্বে, ২০১৯ সালের ৩রা জুন তারিখে ২০১৯ এবং ২০২০ টুর্নামেন্টের আয়োজক হিসাবে নিয়োগ দেওয়া হয়েছিল। ক্লাব বিশ্বকাপ ২০২১ সালে পুনর্নির্মাণের পূর্বে এর আসল বিন্যাসটি ধরে রাখবে।  উত্তীর্ণ দল  দল  কনফেডারেশন  বাছাই  উত্তীর্ণের তারিখ  অংশগ্রহণ সেমিফাইনালে প্রবেশ  অনির্ধারিত  কনমেবল  ২০২০ কোপা লিবের্তাদোরেস বিজয়ী     অনির্ধারিত  উয়েফা  ২০১৯–২০ উয়েফা চ্যাম্পিয়নস লীগ বিজয়ী  ২৩ আগস্ট ২০২০   দ্বিতীয় পর্বে প্রবেশ  অনির্ধারিত  এএফসি  ২০২০ এএফসি চ্যাম্পিয়নস লীগ বিজয়ী     অনির্ধারিত  ক্যাফ  ২০১৯–২০ ক্যাফ চ্যাম্পিয়নস লীগ বিজয়ী     অনির্ধারিত  কনকাকাফ  ২০২০ কনকাকাফ চ্যাম্পিয়নস লীগ বিজয়ী    প্রথম পর্বে প্রবেশ  অনির্ধারিত  ওএফসি  ২০১৯–২০ ওএফসি চ্যাম্পিয়নস লীগ বিজয়ী     অনির্ধারিত  এএফসি (আয়োজক)  ২০১৯–২০ কাতার স্টারস লীগ বিজয়ী    নোট  ম্যাচ  টীকা  তথ্যসূত্র  বহিঃসংযোগ    2020 বিষয়শ্রেণী:২০২০-এ ফুটবল বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা বিষয়শ্রেণী:২০২১-এ ফুটবল
ধলাপাড়া ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।http://dhalaparaup.tangail.gov.bd/   ভৌগোলিক উপাত্ত  ধলাপাড়া ইউনিয়নের মোট আয়তন ১৮৫২৩ একর।ঘরবাড়ির সংখ্যা ১২১৪৮    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী ধলাপাড়া ইউনিয়নের মোট জনসংখ্যা ৫৩২২১ জন।এদের মধ্যে ২৬০৩০ জন পুরূষ এবং ২৭১৯১ জন মহিলা। প্রতি ব:কি: এ ৭১০ জন লোক বাস করে।   তথ্যসূত্র   বিষয়শ্রেণী:ঘাটাইল উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
অমিতেন্দ্রনাথ ঠাকুর ( ( ৯ অক্টোবর, ১৯২২ - ৭ ফেব্রুয়ারি, ২০২১) শান্তিনিকেতনের চীনা ভবনের অধ্যাপক এবং  প্রখ্যাত চিনাতত্ববিদ এবং কলকাতার ঠাকুর পরিবারের অবনীন্দ্রনাথ ঠাকুরের জ্যেষ্ঠ পৌত্র।    জন্ম ও সংক্ষিপ্ত জীবনী  ব্রিটিশ ভারতে ১৯২২ খ্রিস্টাব্দে র ৯ ই অক্টোবর কলকাতার ঠাকুর পরিবারের জন্ম অমিতেন্দ্রনাথের। পিতা অবনীন্দ্রনাথ ঠাকুরের জ্যেষ্ঠ পুত্র অলোকেন্দ্রনাথ  এবং মাতা দেবেন্দ্রনাথ- কন্যা সৌদামিনীর দৌহিত্রী পারুলদেবী। দ্বিতীয় বিশ্বযুদ্ধের সময়কালে জাপানিরা কলকাতায় (১৯৪২-৪৩) বোমা ফেললে নিরাপত্তার কারণে চলে আসেন শান্তিনিকেতনে।  ততদিনে অবশ্য তিনি বি.কম পাশ করেছেন। শান্তিনিকেতনের চীনা ভবনে শুরু করলেন পড়াশোনা।  শান্তিনিকেতনে পরিচিত হয়েছিলেন "বীরুদা" নামে।  চীনা ভবনের স্নাতক স্তরের অধ্যয়ন শেষে, চিনা ভাষা ও সাহিত্যে উচ্চ শিক্ষা লাভে চীন যাত্রা করেন। চিনের পিকিং বিশ্ববিদ্যালয় হতে  স্নাতকোত্তর ডিগ্রি লাভ করেন। এক বৎসর চীনা ভবনে অধ্যাপনার পর ভারত-চিন দ্বন্দ্বের সূত্রে চলে যান দেরাদুন ও পুণের ন্যাশনাল ডিফেন্স অ্যাকাডেমিতে চীনা ভাষা শিক্ষা দিতে। এখানে জেনারেল শঙ্কর রায় চৌধুরী তার ছাত্র ছিলেন। পরবর্তীতে পাঁচ বছর চীনা ভবনে কাটানোর পর ফুলব্রাইট স্কলারশিপ নিয়ে  এরপর এক বছরের জন্য চলে যান আমেরিকায় । এক বছর পর ফিরে আসেন চীনা ভবনে। পিএইচডি ডিগ্রি লাভ করেন। আনুমানিক খ্রিস্টপূর্ব চতুর্থ শতাব্দীতে রচিত প্রাচীনতম চিনা সাহিত্য, লাওৎসে-র লেখা ‘তাও-তে-চিং’ নিয়ে তার গবেষণার বিষয়বস্তু ছিল।    ১৯৬৬ খ্রিস্টাব্দে আবারও চলে যান আমেরিকায়।  মিশিগানের ওকল্যাণ্ড বিশ্ববিদ্যালে দীর্ঘ তেইশ বছরে অধ্যাপনা শেষে ফিরে আসেন শান্তিনিকেতনে ১৯৮৫ খ্রিস্টাব্দে। অধ্যাপনা করে অবসর গ্রহণ করেন এখানেই।  অবসর জীবনযাপনে কলকাতার সল্টলেকে নিজের বাসভবনে চলে আসেন পাকাপাকি ভাবে। শান্তিনিকেতনের তপোবন চরিত্রের অবলুপ্তি ও ধীরে ধীরে  রাবীন্দ্রিক পরিবেশ হারিয়ে যাওয়া তাঁকে ব্যথিত করত। শান্তিনিকেতনের সেকাল ও একাল নিয়ে দীর্ঘ আলোচনা তিনি 'শান্তিনিকেতনের স্মৃতি" প্রবন্ধ  ব্যক্ত করেছেন। চিনা ভাষার চর্চা ছাড়া গল্ফ খেলতে ভালবাসতেন।  তার আত্মজীবনী "অমিত কথা"  মিতেন্দ্র গঙ্গোপাধ্যায়ের অনুলিখন প্রকাশিত হয়েছে।    জীবনাবসান  বার্ধক্যজনিত রোগে অমিতেন্দ্রনাথ ২০২১ খ্রিস্টাব্দের  ৭ ই ফেব্রুয়ারি ৯৯  বৎসর বয়সে কলকাতায় পরলোক গমন করেন।    তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০২১-এ মৃত্যু বিষয়শ্রেণী:কলকাতা জেলার ব্যক্তি
কোভিড-১৯ শান্তিবৃক্ষ হল কোভিড ১৯ মহামারির শিকারদের জন্য উৎসর্গ করা বিশ্বের প্রথম গাছ। গাছটি ইন্টারন্যাশনাল ট্রি অফ পিস নামক আন্তর্জাতিক প্রকল্পের একটি অংশ। __TOC__   ইতিহাস   ইন্টারন্যাশনাল ট্রি অফ পিস(স্লোভাক: Strom pokoja, রুশ: Дерево мира, জার্মান: Der Friedensbaum) স্লোভাকিয়াতে অবস্থিত একটি আন্তর্জাতিক প্রকল্প। প্রথম বিশ্বযুদ্ধের ১০০ বছর পূর্তি উপলক্ষ্যে এটি প্রতিষ্ঠিত হয়। স্লোভাকিয়ার প্রকৌশলী মারেক সবলা এই প্রকল্পের নামকরণ করেছেন।এই প্রকল্পের মূল লক্ষ্য হল প্রতিটি মহাদেশে "শান্তির বৃক্ষ" রোপণের মাধ্যমে শান্তির বার্তা প্রচার করা। এই আন্তর্জাতিক প্রকল্প "শান্তির বৃক্ষ" আনুষ্ঠানিকভাবে "গুড আইডিয়া স্লোভাকিয়া - আইডিয়া'স ফ্রম স্লোভাকিয়া" নামক ব্র্যান্ডের অধীনে স্লোভাক প্রজাতন্ত্রের প্রতিনিধিত্ব করে।প্রকল্পটির ট্রেডমার্ক লাইসেন্স স্লোভাক প্রজাতন্ত্রের পররাষ্ট্র বিষয়ক মন্ত্রণালয় দ্বারা মঞ্জুর করে। ২০২০ সাল পর্যন্ত সামরিক এবং বিশ্ব ইতিহাস সম্পর্কিত গুরুত্বপূর্ণ স্থানে ১৫টি শান্তি বৃক্ষ রোপণ করা হয়েছে।   বৃক্ষরোপন   কোভিড ১৯ মহামারি বিশ্বব্যাপী ভ্রমণ এবং অন্যান্য নিষেধাজ্ঞা ইন্টারন্যাশনাল ট্রি অফ পিস প্রকল্পকেও প্রভাবিত করেছে। 2020 সালে ছিল স্লোভাকিয়ার ভুসোকা নাড কাইসাকাউ গ্রামে প্রথম কোভিড-১৯ শান্তিবৃক্ষ রোপণ ছিলো এই প্রকল্পের একটি উল্লেখযোগ্য মাইলফলক।   তথ্যসূত্র   _VALUE_ বিষয়শ্রেণী:বৃক্ষ বিষয়শ্রেণী:কোভিড-১৯ বৈশ্বিক মহামারির প্রত্যুত্তর বিষয়শ্রেণী:শান্তির প্রতীক
জামিয়া দারুল উলুম জাহেদন (ফার্সি: دارالعلوم زاهدان) ইরানে অবস্থিত একটি শিক্ষাপ্রতিষ্ঠান। প্রতিষ্ঠানটি ইরানে দেওবন্দিদের বৃহত্তম ও সর্বোচ্চ প্রতিষ্ঠান। মোজাহিদ শেখ আবদুল্লাহর পুত্র আবদুলোলিজা জামিয়াহ প্রতিষ্ঠা করেছিলেন।  ১৯৭১ সালে খৈয়াম রোডে দারুল উলুমের নতুন ভবনে জামিয়ার কার্যক্রম শুরু হয়। প্রায় ৮০ জন শিক্ষার্থী এবং ৬ জন শিক্ষক নিয়ে প্রথমবারের মতো শিক্ষামূলক কার্যক্রম শুরু করে। জামিয়া দারুল উলুম জাহেদন অনেক শিক্ষার্থী অধ্যয়নরত রয়েছ।   শিক্ষার ধরণ জামিয়ার শিক্ষাব্যবস্থা সাতটি পর্যায়ে বিভক্ত। প্রতিটি পর্যায়ের নাম এবং তা সম্পূর্ণ করার সময়কাল হল:  প্রাথমিক পর্যায়: দুই বছর  নিম্ন পর্যায়: দুই বছর  সাধারণ মাধ্যমিক পর্যায়: দুই বছর  বিশেষ পাঠ্যক্রম পর্যায়: দুই বছর  উচ্চতর স্তর (বিএ) পর্যায়: চার বছর  আলামিয়া (এমএ) পর্যায়: দুই বছর  ফিকাহ (ইসলামিক আইনশাসন) বিশেষজ্ঞ: দুই বছর কোনও সরকারী বিদ্যালয়ের প্রাথমিক সার্টিফিকেট থাকার পাশাপাশি দুই বছরের বিশেষ ফিকাহ বিষয়ে অধ্যয়নসহ অধ্যয়নের মোট সময়কাল ১৬ বছর।   বিভাগ এবং প্রশাসনিক ভাগসমূহ জামিয়ার নিম্নলিখিত বিভাগ ও ভাগ রয়েছে: দারুল-ইফতা, ইসলামি আইনশাস্ত্র, তাফসীর ও দাওয়াহ, দারুলকাদা ও তাহকীম, বালিকা বিদ্যালয়, হিফজুল কুরআন বিভাগ, তাজভিদ বিভাগ, দাওয়াত ও নির্দেশিকা কেন্দ্র, শিক্ষার্থীদের বিষয়ক অফিস, কেন্দ্রীয় গ্রন্থাগার, অনুবাদ ও গবেষণা কেন্দ্র, প্রকাশনা, আহলুস-সুন্নাহের ফিকাহ একাডেমি, আরবি ভাষা ও ইসলামিক স্টাডিজ ইনস্টিটিউট, বেলুচিস্তানের ইসলামিক স্কুলগুলির ইউনিয়ন, সুন্নি অনলাইন ওয়েবসাইট, মেডিকেল সেন্টার, ইসলামিক ইনস্টিটিউটগুলির অফিস ইত্যাদি।  এই শিক্ষাপ্রতিষ্ঠানের পাশেই ইরানের জাহেদনের প্রধান মাক্কী মসজিদ অবস্থিত। যা ইরানের সুন্নিদের বৃহত্তম মসজিদ।   প্রকাশনা  জামিয়া নেদয়ে ইসলাম পত্রিকা প্রকাশ করছে। জামিয়া অনেক নিবন্ধও প্রকাশ করেছে।  সিদ্দিকী পাবলিকেশনের মাধ্যমে দারুল উলুম জাহেদন বহু ইসলামিক বই প্রকাশ করেছে। গবেষণা ও অনুবাদ কেন্দ্রের মাধ্যমে ফার্সি ও আরবি ভাষায় বেশ কয়েকটি ইসলামিক বই প্রকাশ করেছে।   আরও দেখুন   মাদ্রাসা  দেওবন্দী  দারুল উলুম দেওবন্দ  দারুল উলুম করাচী  দারুল উলুম লন্ডন  আল জামিয়াতুল আহলিয়া দারুল উলুম মুঈনুল ইসলাম  জামিয়া উলুমুল ইসলামিয়া   তথ্যসূত্র    বহিঃসংযোগ   সুন্নি নিউজ   সুন্নি অনলাইন  বিশ্বব্যাপী দারুল উলূম  দারুল উলূম দেওবন্দ  বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইরানের শিক্ষাপ্রতিষ্ঠান বিষয়শ্রেণী:ইরানের দেওবন্দি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান
লিন্ডা ইফিওমা ইকেজি (জন্ম: ১৯ সেপ্টেম্বর ১৯৮০) একজন নাইজেরীয় ব্লগার, লেখিকা, উদ্যোক্তা ও প্রাক্তন মডেল। তিনি তার ব্লগ এবং বিতর্কিত অনলাইন প্রকাশনার জন্য পরিচিত।   প্রাথমিক জীবন ও শিক্ষা  ইকেজি দক্ষিণ-পূর্ব নাইজেরিয়ার ইমো রাজ্যের নকভেরেতে একটি ক্যাথলিক পরিবারে জন্মগ্রহণ করেন ও বেড়ে উঠেন। তিনি দ্বিতীয় সন্তান। তিনি ১০ বছর বয়সে লেখালেখি শুরু করেন। ১৭ বছর বয়সে তিনি তার মাধ্যমিক বিদ্যালয় পাশ করেন এবং ১৮ বছর বয়সে লাগোস বিশ্ববিদ্যালয়ে ভর্তি হন, যেখানে তিনি ইংরেজি ভাষা অধ্যয়ন করেন। তার পরিবারকে সহায়তা করার জন্য এবং স্কুলে নিজেকে ভরণপোষণের জন্য, তিনি একজন ওয়েট্রেস, মডেল ও লেখক হিসেবে খণ্ডকালীন চাকরি করতেন।   ইকেজি ২০০৪ সালে বিশ্ববিদ্যালয় থেকে স্নাতক হন। ২০০৬ সালে, তিনি শখের বশে ব্লগিং শুরু করেন। সেই সময় নাইজেরিয়ায় ইন্টারনেট তেমন জনপ্রিয় ছিল না এবং তাকে সাইবার ক্যাফেতে তার পোস্ট করতে হত।   আরো দেখুন    নাইজেরীয় ব্লগারদের তালিকা  ইগবো ব্যক্তিদের তালিকা   তথ্যসূত্র    বহিঃসংযোগ      বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নাইজেরীয় ব্যবসায়ী বিষয়শ্রেণী:২১শ শতাব্দীর নাইজেরীয় নারী ব্যবসায়ী বিষয়শ্রেণী:২১শ শতাব্দীর নাইজেরীয় লেখক বিষয়শ্রেণী:২১শ শতাব্দীর নাইজেরীয় লেখিকা বিষয়শ্রেণী:নাইজেরীয় নারী ব্লগার বিষয়শ্রেণী:নাইজেরীয় ব্লগার বিষয়শ্রেণী:লাগোস বিশ্ববিদ্যালয়ের প্রাক্তন শিক্ষার্থী
সরলা চৌধুরী (৯ সেপ্টেম্বর, ১৮৭২- ১৮ আগস্ট, ১৯৪৫) (যিনি সরলা ঘোষাল নামেও পরিচিত) হলেন ঊনবিংশ শতাব্দীর শেষার্ধ এবং বিংশ শতাব্দীর প্রথমার্ধের বিশিষ্ট বাঙালি বুদ্ধিজীবী। ইনি ১৯১০ সালে এলাহাবাদে ভারতের প্রথম মহিলা সংগঠন ভারত স্ত্রী মহামণ্ডল প্রতিষ্ঠা করেন। ভারতীয় নারীদের উন্নয়নের স্বার্থে স্ত্রীশিক্ষা সহ অন্যান্য বিবিধ কর্মসূচি গ্রহণ করে এই সংগঠন ভারতের বিভিন্ন প্রান্তে শাখা বিস্তার করে। তিনি প্রতাপাদিত্য উৎসব শুরু করেন। লক্ষীর ভান্ডার তিনিই প্রতিষ্ঠা করেন।   জন্ম ও শৈশব  ১৮৭২ খ্রিষ্টাব্দে কলকাতায় বিশিষ্ট রাজনীতিবিদ জানকীনাথ ঘোষাল এবং বাংলার প্রথম মহিলা ঔপন্যাসিক ও রবীন্দ্রনাথের অগ্রজা স্বর্ণকুমারী দেবীর সন্তান হিসেবে জন্মগ্রহণ করেন সরলা দেবী। পিতার বিলাত প্রবাসকালে জোড়াসাঁকো ঠাকুরবাড়িতে তার শৈশব কাটে। বেথুন স্কুলে ভর্তি হয়ে কবি কামিনী রায়, লেডি অবলা বসু প্রমূখের সাথী হন। ১৮৮৬ সালে এন্ট্রান্স ও ১৮৯০ সালে ইংরেজিতে অনার্সসহ বিএ পরীক্ষায় মেয়েদের মধ্যে সর্বোচ্চ নম্বর পেয়ে 'পদ্মাবতী স্বর্ণপদক' লাভ করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৬৮   প্রকাশিত গ্রন্থ  তার রচিত গ্রন্থগুলো হচ্ছে,  নববর্ষের স্বপ্ন  জীবনের ঝরাপাতা  শিবরাত্রি পূজা প্রভৃতি।  তিনি ছিলেন দীর্ঘদিন ঠাকুরবাড়ি থেকে প্রকাশিত 'ভারতী' পত্রিকার সম্পাদিকা।  তথ্যসূত্র   বিষয়শ্রেণী:ঠাকুর পরিবার   বহিঃসংযোগ      বিষয়শ্রেণী:১৮৭২-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:বাঙালি হিন্দু বিষয়শ্রেণী:বাঙালি বুদ্ধিজীবী বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:ভারতীয় নারীবাদী বিষয়শ্রেণী:বাঙালি লেখক বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:ভারতীয় নারী অধিকারকর্মী বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:১৯শ শতাব্দীর লেখিকা বিষয়শ্রেণী:২০শ শতাব্দীর লেখিকা বিষয়শ্রেণী:ভারতীয় সমাজকর্মী বিষয়শ্রেণী:ভারতীয় সক্রিয়কর্মী বিষয়শ্রেণী:ভারতীয় আত্মজীবনীকার বিষয়শ্রেণী:ভারতীয় শিক্ষায়তনিক বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:পশ্চিমবঙ্গের লেখিকা বিষয়শ্রেণী:পশ্চিমবঙ্গের সক্রিয়কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় রাষ্ট্রবিজ্ঞানী বিষয়শ্রেণী:ভারতীয় রাজনৈতিক লেখক বিষয়শ্রেণী:১৯শ শতাব্দীর ভারতীয় নারী বিজ্ঞানী
thumb|সিদ্ধং লিপিতে হ্রী  হ্রী () হলো বৌদ্ধ শব্দ যার আভিধানিক অর্থ আত্মসম্মান বা বিবেক। এটিকে কর্মের ব্যাপারে আন্তরিক যত্ন নেওয়া এবং অ-পুণ্যপূর্ণ কাজ থেকে বিরত থাকার মনোভাব হিসাবে সংজ্ঞায়িত করা হয়।Guenther (1975), Kindle Locations 524-526.Kunsang (2004), p. 24. এটি অভিধর্ম শিক্ষার মধ্যে গুণপূর্ণ মানসিক কারণ।   তাৎপর্য  পালি ত্রিপিটকে দুটি সূত্র আছে যেগুলো "হ্রী সুত্র" শিরোনাম বহন করে। এই দুটি সুত্রই নৈতিক লজ্জার বিষয়কে কেন্দ্র করে।  প্রথম সুত্র (সনি ১.১৮) হলো বিবেকের প্রকৃতির উপর বুদ্ধ ও দেবতার মধ্যে সংক্ষিপ্ত কথোপকথন।  দ্বিতীয় সুত্র (সনি ২.৩) হলো সত্যিকারের বন্ধুত্বের প্রকৃতি সম্পর্কিত বুদ্ধ ও তপস্বীর মধ্যে প্রশ্নোত্তর সংলাপ।  অভিধর্ম-সমুচ্চয় অনুসারে:   তথ্যসূত্র   উৎস   Guenther, Herbert V. &  Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding". Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.  বহিঃসংযোগ   Ranjung Yeshe wiki entry for ngo tsha shes pa  Berzin Archives glossary entry for "hri"  বিষয়শ্রেণী:বৌদ্ধধর্মে উত্তম কারণ বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বৌদ্ধ দার্শনিক ধারণা
মানিক সাহা (জন্ম ৮ জানুয়ারী ১৯৫৩) একজন ভারতীয় রাজনীতিবিদ যিনি ত্রিপুরার বর্তমান ও ১১তম মুখ্যমন্ত্রী হিসাবে দায়িত্ব পালন করছেন। তিনি ভারতীয় জনতা পার্টির ত্রিপুরা শাখার সভাপতি হিসেবে দায়িত্ব পালন করেছেন।   ব্যক্তিগত জীবন  সাহা ১৯৫৩ সালের ৮ জানুয়ারি মাখন লাল সাহা ও প্রিয়া বালা সাহার গৃহে জন্মগ্রহণ করেন। তিনি সরকারি ডেন্টাল কলেজ, পাটনা, বিহার ও কিং জর্জেস মেডিকেল কলেজ, লখনউ থেকে বিডিএস ও এমডিএস ডিগ্রি পেয়েছেন। সাহার বিয়ে হয় শ্রীমতি স্বপ্না সাহার সঙ্গে। তার আদি পৈত্রিক ভিটা ব্রাহ্মণবাড়িয়া শহরের কাজীপাড়া এলাকায়। পিতা মাখন লাল সাহা দেশভাগের সময় তার আগরতলার বন্ধু  নূর মিয়া মালদারের সঙ্গে তাদের ব্রাহ্মণবাড়িয়ার বাড়িটি বিনিময় করে ত্রিপুরার আগরতলায় চলে আসেন।   তথ্যসূত্র   বিষয়শ্রেণী:ত্রিপুরার ব্যক্তি বিষয়শ্রেণী:ত্রিপুরার রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:ত্রিপুরার মুখ্যমন্ত্রী বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:আদিনিবাস পূর্ববঙ্গে বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ
জম্মু ও কাশ্মীরের মসজিদসমূহের একটি তালিকা নিচে দেওয়া হল। নামচিত্রঅবস্থাননির্মিতমন্তব্যজম্মিয়া মসজিদ, শ্রীনগর250x250pxনওহাট্টা, শ্রীনগর১৪০২ খ্রিষ্টাব্দজম্মু ও কাশ্মীরের বৃহত্তম মসজিদ, সুলতান সিকান্দার মির সাইয়্যিদ আলি হামদানি এর পুত্র মির মোহাম্মদ হামদানির নির্দেশে এটি নির্মাণ করেন।আলী মসজিদ250x250pxঈদগাহ শাহ-ই-হামদান, শ্রীনগর১৪১৭ খ্রিষ্টাব্দঈদগাহ শাহ-ই-হামদান এর প্রাঙ্গণে অবস্থিত।হযরতবাল দরগাহ250x250pxহযরতবাল, শ্রীনগর১৬০০ এর দশকডাল হ্রদ এর উত্তর তীরে অবস্থিত। সম্রাট শাহজাহান এর শাসনামলে মুঘল সুবেদার সাদিক খান ১৭ শতকে প্রথম এই দরগাহের কাঠামো নির্মাণ করেন।খানকাহ-ই-মৌলা250x250pxজৈন কদল, শ্রীনগর১৩৯৫ খ্রিষ্টাব্দশাহ-ই-হামদান মসজিদ নামেও পরিচিত। ঝিলম নদী এর ডান তীরে অবস্থিত, এটি ১৩৯৫ খ্রিস্টাব্দে নির্মিত হয়েছিল, সুলতান সিকান্দার মির সাইয়্যিদ আলি হামদানি এর স্মরণে এটি নির্মাণ করেন।চারার-ই-শরীফ দরগাহ250x250pxচারারি শরীফ, বুদগাম১৪৬০ খ্রিষ্টাব্দসুফি মুসলিম দরগাহ এবং মসজিদ, যা বুদগাম জেলার চারারি শরীফ শহরে অবস্থিত। এটি ১৪৬০ সালে নুনদ ঋষিকে সম্মান জানাতে নির্মিত হয়েছিল।দস্তগীর সাহেব250x250pxখানিয়ার, শ্রীনগর১৮৪৫খানিয়ার এ অবস্থিত ২০০ বছরের পুরোনো দরগাহ। এটি আবদুল কাদির গিলানি এর সাথে সম্পর্কিত।জম্মিয়া মসজিদ, সোপিয়ান250x250pxসোপিয়ান১৯৪৪ (পুনর্নির্মিত) মুঘল আমল (প্রথম প্রতিষ্ঠা)সোপিয়ান জেলায় অবস্থিত ঐতিহাসিক মসজিদ।আখন্দ মোল্লা শাহ250x250pxহারি পর্বত, শ্রীনগর১৬৪৯ খ্রিষ্টাব্দদারা শিকোহ মসজিদ নামেও পরিচিত। দারা শিকোহ ১৬৪৯ সালে তার আধ্যাত্মিক শিক্ষকের জন্য এটি নির্মাণ করেছিলেন।পাথর মসজিদ250x250pxজৈন কদল, শ্রীনগর১৬২৩ খ্রিষ্টাব্দমুঘল যুগের পাথরের মসজিদ, যা পুরোনো শহর এ অবস্থিত। এটি ঝিলম নদী এর বাম তীরে, খানকাহ-ই-মৌলা এর ঠিক বিপরীতে অবস্থিত। ১৬২৩ সালে সম্রাট জাহাঙ্গীর এর স্ত্রী মুঘল সম্রাজ্ঞী নূর জাহান এটি নির্মাণ করেন।লরেন্স, ডব্লিউ.আর., মদিন সাহেব250x250pxজাদিবাল, শ্রীনগর১৪৪৮ খ্রিষ্টাব্দ১৪৪৮ সালে সুলতান জয়নুল আবেদিন (বুদশাহ) এটি নির্মাণ করেন। তিনি তার শিক্ষক সৈয়দ মোহাম্মদ মাদানীর নামে এর নামকরণ করেন, যিনি মসজিদের বাম পাশে সমাহিত আছেন।মোহাম্মদ ইসহাক খান (২০১১)। সুফিস অফ কাশ্মীর, পৃঃ ৩১৩। গুলশান বুকস, শ্রীনগর, কাশ্মীর। । জম্মিয়া মসজিদ সোপোর 250x250px সোপোর, জম্মু ও কাশ্মীর সপ্তদশ শতাব্দী ঝিলম নদী এর তীরে অবস্থিত ঐতিহাসিক মসজিদ। মুঘল সম্রাট আওরঙ্গজেব এর শাসনামলে নির্মিত।   আরও দেখুন    ঈদগাহ শাহ-ই-হামদান, শ্রীনগর  ইমামবাড়া জাদিবাল   তথ্যসূত্র   বিষয়শ্রেণী:ভারতের মসজিদের তালিকা বিষয়শ্রেণী:ধর্মীয় ভবন ও স্থাপনার তালিকা বিষয়শ্রেণী:জম্মু ও কাশ্মীরের ধর্মীয় ভবন ও কাঠামো বিষয়শ্রেণী:কাশ্মীরে ইসলাম বিষয়শ্রেণী:জম্মু ও কাশ্মীরে ইসলাম